Ақьырсианцәа рхаҵара дырга
1 Дхасҵоит иаӡәу Анцәа, Аб, Зегьызку, изшаз жәҩани дгьыли, иаҳбогьы иаҳамбогьы зегьы.
2 Иаӡәу ҳ-Аҳ Ду Иаса Қьырсагьы, Анцәа Иԥа — ахшаазаҵә, Аб иҟнытә ииз ашәышықәсақәа (аамҭақәа зегьы) раԥхьа. Алашара Алашараҟнытә, Анцәа ҵабырг Анцәа ҵабырг иҟнытә, ииз, ишам, ԥсабарала Заб иаӡәу, зегьы зыла иҟалаз.
3 Ҳара ауаа ҳзи, ҳиқәырхарази жәҩантә илбааз, Аԥсы Цқьеи Аҭыԥҳа Мариеи рыҟнытә ацәеижь шьҭызхызи, иуаҩхази.
4 Ҳара ҳзы Понтиатәи Пилат ихаан аџьар икыдҵази, игәаҟызи, иржызи.
5 Ахымш рзы [аԥсцәа рахьтә] игылази, Аҩымҭақәа рыҟны ишҳәаз еиԥш.
6 Ажәҩан ашҟа ихалази, Аб иарӷьарахь итәази.
7 Иеиҭагьы хьӡи-ԥшеи зманы иаауа, абзацәеи аԥсцәеи рус аӡбаразы; Заҳрагьы аҵыхәтәа ԥымҵәауа.
8 [Дхасҵоит] Аԥсы Цқьагьы, ҳ-Аҳ Ду, Аԥсҭазаарарҿиаҩы, Аб ихылҵуа, Аби Аԥеи дрыдкыланы изыцеихырхәои, зыхьӡ-зыԥша иеицырҳәои, Аԥааимбарцәа рыла ицәажәахьоу.
9 [Ихасҵоит] иаку, ицқьоу, зегьеидызкыло, апостолцәа иртәугьы Аныха.
10 Сақәшаҳаҭуп зныктәи аӡӡаахра аиакәым [изуыз] ранажьразы.
11 Сагьазыԥшуп аԥсцәа ргылареи,
12 Иҟалараны иҟоу наӡаӡатәи аԥсҭазаареи. Амин.
Акьыԥхьтә версиа: адкылара